Katiuša (daina)

Katiuša (rus. Катюша) – populiari rusiška daina, pavadinta pagal rusišką vardą Katiuša. Muzikos autorius Matvejus Blanteris, žodžių autorius – Michailas Isakovskis.

Daina pirmą kartą atlikta 1938 m. lapkričio 27 d., tada ją dainavo Valentina Batiščeva. Vėliau šią dainą dainuodavo Lidija Ruslanova, Georgijus Vinogradovas, Vera Krasovickaja, Sara Gorbi.

 Įdomūs faktai 
 Dainos pavadinimu pavadino salvinius reaktyvinius minosvaidžius BM.
 Vschody (Всходы) kaimo (Smolensko srities Ugros rajonas), netoli Glotovkos kaimo, kuriame gimė „Katiušos“ žodžių autorius Michailas Isakovskis, yra dainos „Katiuša“ muziejus.
 Katiuša buvo populiari visame pasaulyje - yra daug šios dainos vertimų į kitas kalbas bei daug kitakalbių alternatyvių tekstų. Italijoje tie variantai yra „Katarina“ ir „Fischia il vento“ ('Vėjas švilpia'), Izraelyje – „Katiuška“, Suomijoje – „Karjalan Katjuusa“ ('Katiuša iš Karelijos')
 Daina Katiuša dabar laikoma karine daina, nors pagal žodžius tai lyrinė daina.

 Itališka daina pagal „Katiušos“ muziką 
Pasipriešinimo Italijoje (1943–1945 m.) metais Felice Cascione (1918–1944 m.) parašė itališką tekstą „Katiušos“ muzikai. Ši daina, kuri vadinasi Fischia il vento ('vėjas pučia'), tapo vienu iš Italijos partizanų himnų, kartu su kitomis garsiomis dainomis Bella ciao ir La Brigata Garibaldi.

 Nuorodos 

 Daina „Katiuša“, folklorinis variantas. Grupės „Kristal-Balalaika“ (Кристалл-Балалайка)
 Dainuoja Valentina Batiščeva. Senas įrašas (mp3)
 Įvairūs „Katiušos“ įrašai (mp3). Du variantai - kinų kalba

Kategorija:Dainos